Saya mau tau Bangunan baharu dari Sekolah Tinggi Muar. Jelaskan dalam bahasa melayu

Sekolah Tinggi Muar mendapat beberapa buah bangunan baru pada tahun 1990-an. Blok-blok tersebut ialah Blok F (1990), Blok G (1990), Blok L (1991) dan Surau (1997). Blok F digunakan oleh kelas-kelas dan Blok G untuk pejabat pentadbiran, makmal, pusat sumber dan perpustakaan. Blok L digunakan untuk 15 buah bilik darjah. Pintu Besar Sekolah Tinggi Muar siap dibina pada tahun 1992. Blok B pula digunakan untuk Bilik Tayangan, Pusat Sumber dan Bilik Seminar. Pada tahun 2006, Pembestarian Sekolah melalui program `Hotspot HSM’ telah diwujudkan. Sekolah Tinggi Muar telah menyambut Temasya Sukan Jubli Intan kali ke-75 pada tahun 2008.

Bangunan Blok A yang dibina pada tahun 1915 (Bangunan Warisan) masih digunakan sebagai bilik darjah hingga kini. Dewan asal dikenali Dewan Mini. Pada 29 Mac 2003, Sekolah Tinggi Muar telah menyambut ulang tahunnya yang ke-100. Bangunan Blok A telah diisytiharkan sebagai Bangunan Warisan Bersejarah di negeri Johor oleh Y.A.B. Dato’ Haji Abdul Ghani Othman (Menteri Besar Johor). Pada 6 Disember 2009, Dewan Mini telah dijadikan Muzium Warisan. Majlis perasmiannya telah dilakukan oleh YAB Tan Sri Muhyiddin Yassin, Timbalan Perdana Menteri Malaysia merangkap Menteri Pelajaran Malaysia. Muzium ini telah menyimpan bahan-bahan dokumen lama sejarah awal penubuhan sekolah, majalah, album, bahan artifak, sijil-sijil anugerah, register lama, uniform, lencana, serta gambar-gambar tokoh bekas pelajar yang berjaya dalam pelbagai bidang.